CELEX: 62021TN0667
Language: ro
Date: 2021-10-12 00:00:00
Title: Cauza T-667/21: Acțiune introdusă la 12 octombrie 2021 – BAWAG PSK/BCE

13.12.2021   
            
            
               RO
            
            
               Jurnalul Oficial al Uniunii Europene
            
            
               C 502/38
            
         
      Acțiune introdusă la 12 octombrie 2021 – BAWAG PSK/BCE
      (Cauza T-667/21)
      (2021/C 502/57)
      Limba de procedură: engleza
      
         Părțile
      
      
         Reclamantă: BAWAG PSK Bank für Arbeit und Wirtschaft und Österreichische Postsparkasse AG (Viena, Austria) (reprezentanți: H. Bälz și D. Bliesener, avocați)
      
         Pârâtă: Banca Centrală Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 2 august 2021 (1) și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe aspectul că pârâta nu are competența de a impune dobânzi de recuperare în temeiul articolului 97 alineatul (1) din Legea privind sistemul bancar austriac (denumită în continuare „BWG”).
               
            
                  2.
               
               
                  Al doilea motiv, întemeiat pe faptul că impunerea de dobânzi de recuperare este supusă unui termen de decădere în temeiul articolului 97 alineatul (1) din BWG.
               
            
                  3.
               
               
                  Al treilea motiv, întemeiat pe aspectul că reclamanta nu a depășit limita de expunere mare prevăzută la articolul 395 alineatul (1) din Regulamentul (UE) nr. 375/2013 (2).
               
            
                  4.
               
               
                  Al patrulea motiv, întemeiat pe faptul că decizia atacată a fost adopotată cu încălcarea dreptului reclamantei de a fi ascultată.
               
            
                  5.
               
               
                  Al cincilea motiv, întemeiat pe aspectul că pârâta a calculat greșit cuantumul dobânzilor de recuperare în temeiul articolului 97 alineatul (1) din BWG.
               
            
         (1)  Nr. SSM- 2021-ATBAW-7_ESA-2018-0000126.
      
         (2)  Regulamentul nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (JO 2013, L 176, p. 1).